
TRGOVAČKI SUD U SPLITU          
            Sukoišanska 6. 
          21 000  S P L I T    			                                     



U   I M E   R E P U B L I K E    H R V A T S K E

R J E Š E N J E


	Trgovački sud u Splitu, po stečajnom sudcu Jozi Ćaleta, u stečajnom postupku po prijedlogu Predlagatelja: FINANCIJSKA AGENCIJA, Regionalni centar Split, Split (dalje: Predlagatelj), radi otvaranja stečajnog postupka nad trgovačkim društvom kao stečajnim Dužnikom: UDRUGA "RADIO SUDAMIJA", Split, Poljička cesta 2., OIB: 77317117001., (dalje: Dužnik), dana 11. travnja 2016. godine, 


r i j e š i o    j e


Obustavlja se ovaj stečajni postupak nad uvodno navedenim Dužnikom.

 
Obrazloženje


          Predlagatelj je prijedlogom fizički zaprimljenim u Sudu dana 02. studenog 2015. godine (dalje : Prijedlog), predložio je Sudu otvoriti stečajni postupak nad Dužnikom.

Dužnik je dana 08. travnja 2016. godine dostavio Sudu Potvrdu Min. financija-Porezna uprava, Područni ured Dalmacija, Ispostava Split, od 08 travnja 2016. godine, Potvrdu SOCIETE GENERALE - SPLITSKA BANKA, d.d., Split, od 07. travnja 2016. godine te Potvrdu FINANCIJSKE AGENCIJE, Regionalni centar Split, Split od 08. travnja 2016. godine koje su čitanjem izvedeni u dokazne svrhe te je čitanjem istih Potvrda utvrđeno kako je na računima i novčanim sredstvima Dužnika na dan izdavanja Potvrde evidentirano 0 (nula) dana neprekidne blokade te kako nepodmirene obveze na dan izdavanja Potvrde iznose: 0,00 kuna. Time Sud smatra utvrđenim kako je Dužnik postao sposoban za plaćanje.

Člankom 128., stavak 9., Stečajnog zakona („Narodne novine“ 71/15., dalje: SZ), propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 

Kako je Dužnik postao sposoban za plaćanje još i prije nego li je prethodni postupak uopće pokrenut, to je Sud obustavio ovaj stečajni postupak nad Dužnikom, temeljem navedene odredbe članka 128., stavak 9., SZ, radi čega je riješeno kao u izrijeci ovog rješenja.



Split, 11. travnja 2016. godine.


                                                                                                    STEČAJNI SUDAC:
            
                                                                                                          Jozo Ćaleta, v.r.,
  


POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi u tri primjerka Trgovačkom sudu u Splitu, Split, Sukoišanska 6. a o istoj žalbi u drugom stupnju odlučuje Visoki trgovački sud Republike Hrvatske u Zagrebu. 




DNA:
1. FINANCIJSKA AGENCIJA, Regionalni centar Split, Split, Mažuranićevo šetalište 24.b, 
2. UDRUGA "RADIO SUDAMIJA", Split, Poljička cesta 2., preko e-Oglasne ploče Suda,
3. e-Oglasna ploča Suda – rok: 20. dana,
4. Spis.



Split, 11. travnja 2016. godine.
 
                                            Stečajni sudac:
                                            Jozo Ćaleta,

